LĒMUMA PROJEKTS

 Par vibrofona nomu

Pamatojoties uz Pašvaldību likuma 10. panta pirmās daļas ievaddaļu, Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”, Pievienotās vērtības nodokļa likuma 3. panta desmitās daļas 13. punktu un 5. panta pirmās daļas 2. punktu, Maksas pakalpojumu izcenojumu noteikšanas metodiku un izcenojumu apstiprināšanas kārtību, kas apstiprināta ar Alūksnes novada pašvaldības izpilddirektora 31.05.2024. rīkojumu Nr. ANP/1-6/24/148,

1. Noteikt, ka Alūksnes Mūzikas skola (turpmāk tekstā - skola) ir tiesīga iznomāt vibrofonu fiziskām personām, juridiskām personām un kultūrizglītības iestādēm koncertu, festivālu, konkursu, meistarklašu un citu kultūras pasākumu nodrošināšanai īslaicīgā lietošanā, ja tas nav nepieciešams skolas mācību procesa un citu skolas funkciju nodrošināšanai.
2. Apstiprināt vibrofona nomas maksu 57,85 EUR dienā (maksā nav iekļauts pievienotās vērtības nodoklis).
3. Lēmums stājas spēkā 2026. gada 1. jūlijā.
